**Trestný zákon o drogách**

Súčasné znenie vybratých paragrafov  
*Kurzívou sú pridané naše komentáre a vysvetlenia. Zákon bol naposledy nevelizovaný 1.10.94.*

*zdroj : Trestný zákonník, Materiály zo stretnutí Dobrovoľných poradcov pre drogy na školách, Cultus Nivy -*[*Droga a Ty [http://www.gymza.sk/style/ic_webline.gif](http://www.index.sk/dis/day.htm)*](http://www.index.sk/dis/day.htm)*, 1995*

**Obsah :**

* [§187](http://www.gymza.sk/ShowArticle.asp?ArticleID=725#§187) Nedovolená výroba a držanie omamných a psychotropných látok, jedov a prekurzorov
* [§188](http://www.gymza.sk/ShowArticle.asp?ArticleID=725#§188) Výroba a prechovávanie predmetov na nedovolenú výrobu
* [§188a](http://www.gymza.sk/ShowArticle.asp?ArticleID=725#§188a) Šírenie toxikománie
* [§218a](http://www.gymza.sk/ShowArticle.asp?ArticleID=725#§218a) Podávanie anabolických látok mládeži

**§187**

**Nedovolená výroba a držanie omamných a psychotropnýchlátok, jedov a prekurzorov**

/1/ Kto bez povolenia vyrobí, dovezie, vyvezie, prevezie, inému zadováži alebo pre seba alebo iného prechováva omamnú alebo psychotropnú látku alebo jed alebo prekurzor, potresce sa odňatím slobody na **1 až 5 rokov alebo peňažným trestom.**

/2/ Odňatím slobody na **2 roky až 10 rokov** sa páchateľ potresce,

a/ ak získa činom uvedeným v odseku 1 značný prospech,   
b/ ak spácha taký čin voči osobe mladšej ako 18 rokov,   
c/ ak spôsobí takým činom ťažkú ujmu na zdraví.

/3/ Odňatím slobody na **8 až 15 rokov** sa páchateľ potresce,

a/ ak spôsobí činom uvedeným v odseku 1 ťažkú ujmu na zdraví viacerých osôb alebo smrť,  
b/ ak spácha taký čin ako člen organizovanej skupiny alebo v spojení s organizovanou skupinou pôsobiacou vo viacerých štátoch, alebo   
c/ ak získa takým činom prospech veľkého rozsahu

*Pri novelizácii pridané :  
„alebo pre seba" - teda je trestné i držanie pre vlastnú potrebu !  
„prekurzor" (rozumie sa chemická látka, ktorá sa používa pri výrobe zakázaných „omamných a psychotropných látok", je rozhodujúca pre ich vytvorenie a stáva sa ich súčasťou - napr. efedrín, kyselina lysergová v tzv. 1 . skupine s najvyšším stupňom kontroly)*

**§188**

/1/ Kto vyrobí, sebe alebo inému zadováži alebo prechováva**predmet určený na nedovolenú výrobu omamnej alebo psychotropnej látky**alebo jedu alebo jadrovej alebo obdobnej rádioaktívnej látky, potresce sa odňatím slobody **až na 3 roky alebo peňažným trestom alebo prepadnutím veci.**/2/ Odňatím slobody na **1 rok až 5 rokov** sa páchateľ potresce,a/ ak spácha čin uvedený v odseku 1 vo väčšom rozsahu, alebo b/ ak získa takým činom značný prospech   
/3/ Odňatím slobody na **2 roky až 8 rokov** sa páchateľ potresce, ak spácha čin uvedený v odseku 1 voči osobe mladšej ako 18 rokov.

*Pod značným prospechom sa rozumie 500.000 Sk.*

**§188a**

**Šírenie toxikománie**

/1/ Kto zvádza iného na zneužívanie inej návykovej látky než alkoholu alebo ho v tom podporuje alebo kto zneužívanie takej látky inak podnecuje alebo šíri, potresce sa odňatím slobody **až na 2 roky alebo zákazom činnosti alebo peňažným trestom.**/2/ Odňatím slobody na **6 mesiacov až 5 rokov**sa páchateľ potresce,ak spácha čin uvedený v odseku 1 voči osobe mladšej ako 18 rokov.

*Posledná novela zvýšila sadzby (v /1/ pôvodne: 1 rok, v /2/ pôvodne:max. 3 roky)*

**§218a**

**Podávanie anabolických látok mládeži**

Kto opakovane alebo vo väčšej miere podáva osobe mladšej ako 18 rokov anaboliká alebo iné prostriedky s anabolickými účinkami, na iný ako liečebný účel, potresce sa odňatím slobody **až na 1 rok**.